64 institutioner er så gode til det med naturen, at de har modtaget Friluftsrådets Grønne Flag. I Nordjylland er "de særligt gode" børnehaverne Østergade og Marollebo i Morsø Kommune, Kernehuset i Birsted, Doktorvænget og Toppen i Støvring og Huset i Skoven i Terndrup. 180 daginstitutioner har naturen i fokus i Friluftsrådets projekt "Grønne Spirer". I disse institutioner har børnene særligt travlt med at sanse, observere, bryde grænser, grave, tumle og få snavsede fingre og røde kinder. - Vi ved, at ophold i naturen har en række positive effekter for børnene, blandt andet styrkes motorikken, koncentrationsevnen og opfindsomheden. - Siger projektkoordinator Ida Kryger i Friluftsrådet. - Ved at afholde grønne flaghejsninger, hvor borgmesteren og forældrene fejrer den grønne indsats sammen med børn og pædagoger, viser vi, at mange institutioner laver en masse gode udeaktiviteter. Det synes vi er utroligt vigtigt, siger Ida Kryger.

Opsummering:
Flere nordjyske børnehaver er blandt de særligt gode